TSMC ผู้ผลิตชิปทางเทคโนโลยีใหญ่ที่สุดในโลก รายได้ 2Q22 โต 44% (YoY)
20 กรกฎาคม 2565

TSMC ผู้ผลิตชิปทางเทคโนโลยีใหญ่ที่สุดในโลก รายได้ 2Q22 โต 44% (YoY)
หากว่าเราจะกล่าวถึงผู้ผลิตชิปทางเทคโนโลยี (Technology Chipmaker) ที่ใหญ่ที่สุดในเอเชียและติดอันดับต้นๆ ของโลก คงไม่มีใครที่ไม่รู้จักบริษัท Taiwan Semiconductor Manufacturing – ยักษ์ใหญ่แห่งวงการเซมิคอนดักเตอร์จากไต้หวันนั้นเอง
Taiwan Semiconductor Manufacturing – ก่อตั้งเมื่อปี 1987 ที่ Hsinchu Science Park แห่งเกาะไต้หวัน ณ ปัจจุบันมีผลิตภัณฑ์ออกสู่ท้องตลาดทั่วโลกมากกว่า 10,000 แบบ ซึ่งใช้ในเทคโนโลยีที่หลากหลายไม่ว่าจะเป็น Computer,  Tablet, VDO Game, อุปกรณ์ไฟฟ้าเชื่อมต่ออินเตอร์เนต (Internet of Things)
หากว่าคุณเป็นหนึ่งในสาวกของผลิตภัณฑ์ Apple ไม่ว่าจะเป็น Iphone, Ipad หรือว่า Mac Book คงทราบดีว่าอุปกรณ์ต่างๆ เหล่านี้ล้วนต้องใช้ชิปที่ผลิตจาก Taiwan Semiconductor เกือบทั้งสิ้น (ซึ่ง Taiwan Semiconductor เป็นผู้อยู่เบื้องหลังความสำเร็จของผลิตภัณฑ์ Apple) ยิ่งไปกว่านั้นชิปยังถูกใช้ในผลิตภัณฑ์อื่นด้วย ไม่ว่าจะเป็นการ์ดจอที่แรงของบริษัท NVDIA (ซึ่งทุกคนที่อยู่ในอุตสาหกรรมเกมส์คงทราบกันเป็นอย่างดี) , อุปกรณ์คอมพิวเตอร์ และอุปการณ์สื่อสารสั่งการโดยปัญญาประดิษฐ์ (AI), รถยนต์ไฟฟ้า (Electric Vehicle), VDO Game (เช่น เครื่องเกมส์ PlayStation 5) และอื่นๆ
ผลการดำเนินงาน 2Q22
ในวันที่ 14/07/2022 TSMC ได้มีการรายงานผลการดำเนินงานไตรมาสล่าสุด โดยรายได้ Q2/2022 โตกว่า 44% YoY และกำไรสุทธิต่อหุ้น โตราว +77% (Source: CFRA Research) โดยบริษัทยังเชื่อมั่นในผลประกอบการในระยะยาวว่ายังสามารถเติบโตอย่างแข็งแกร่งจากความต้องการในธุรกิจ Data Center รวมถึงธุรกิจยานยนต์ไฟฟ้าที่เติบโตอย่างต่อเนื่องปัจจัยที่ต้องจับตามอง
CFRA Research คาดการณ์ว่าอุตสาหกรรม Semiconductor จะเติบโตในช่วง 10 ปีข้างหน้าราว 6%-7% ต่อปี และจะเติบโตอย่างน้อย 2 เท่าของสัดส่วนใน Global GDP (คิดจากปีฐาน 2021)
การเติบโตของอุตสาหกรรม 5G ซึ่งอุปกรณ์สื่อสาร Data Center และเครื่องใช้ไฟฟ้าต้องการชิปที่มีประสิทธิภาพและรวดเร็ว ซึ่งสามารถตอบโจทย์ผู้บริโภคยุคใหม่ได้อย่างรวดเร็ว
การเติบโตของอุตสาหกรรมรถยนต์ไฟฟ้า (Electric Vehicle) จะทำให้ความต้องการในการใช้ชิปเพิ่มขึ้น เนื่องจากชิปถือว่าเป็นชิ้นส่วนประกอบที่สำคัญในการผลิตรถยนต์ไฟฟ้า
Investor Tips:
Taiwan Semiconductor (TSM) – จดทะเบียนซื้อขายในตลาดหลักทรัพย์ NASDAQ ประเทศสหรัฐฯ (ในรูปแบบของ ADR – American Depository Receipt) ซึ่งใช้ Ticker Code ในการซื้อขายว่า TSM US โดยนักลงทุนต้องแลกเงินเป็นสกุล USD เพื่อทำการซื้อขาย ซึ่งมีขั้นต่ำในการซื้อขายเป็นจำนวน 1 หุ้น (Trade Lot = 1) 
1 TSM (ADR) = 5 หุ้นของ Taiwan Semiconductor (Ticker Code คือ 2330 TT) ที่จดทะเบียนในตลาดหลักทรัพย์ Taiwan Stock Exchange, ไต้หวัน (สำหรับนักลงทุนที่ลงทุนใน US ADR จะมีค่าธรรมเนียมอื่นๆ ในการถือครองหุ้นเป็นรายปี นอกเหนือจากค่าคอมมิชชั่นด้วย)
Source: KS Offshore, CFRA Research, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
#KSecurities #KS  #หุ้นต่างประเทศ #TSMC
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp